**Ministru kabineta noteikumu projekta „Ilgstošas sociālās aprūpes un sociālās rehabilitācijas iestāžu sniegto maksas pakalpojumu cenrādis” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu ‘Ilgstošas sociālās aprūpes un sociālās rehabilitācijas iestāžu sniegto maksas pakalpojumu cenrādis” projekta (turpmāk – noteikumu projekts) mērķis ir precizēt un papildināt Labklājības ministrijas pakļautībā esošo valsts tiešās pārvaldes iestāžu – valsts sociālās aprūpes centru (turpmāk – VSAC vai iestāde) - VSAC “Kurzeme”, VSAC “Latgale”, VSAC “Rīga”, VSAC “Vidzeme” un VSAC “Zemgale” sniegto maksas pakalpojumu cenrādi, lai noteiktu maksas pakalpojumu cenas atbilstoši faktiskajām izmaksām, tajā iekļautu jaunus maksas pakalpojumu veidus, kā arī izslēgtu tos maksas pakalpojumu veidus, pēc kuriem nav pieprasījuma.Noteikumu projekts stāsies spēkā vispārējā kārtībā pēc tā izsludināšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir izstrādāts saskaņā ar Likuma par budžetu un finanšu vadību 5.panta devīto daļu, kas nosaka, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu, kā arī saskaņā ar Ministru kabineta 2011.gada 3.maija noteikumiem Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2009.gada 27.oktobra noteikumiem par VSAC nolikumiem (Nr.1239, Nr.1240, Nr.1241, Nr.1242 un Nr.1243) VSAC ir tiesīgi sniegt maksas pakalpojumus sociālo pakalpojumu jomā, kā arī veikt privāttiesiskus darījumus, kas nepieciešami VSAC darbības nodrošināšanai.Saskaņā ar Sociālo pakalpojumu un sociālās palīdzības likuma (turpmāk- Likums) 1.panta 6.punktu ilgstošas sociālās aprūpes un sociālās rehabilitācijas institūcija ir — sociālā institūcija, kas nodrošina personai, kura vecuma vai veselības stāvokļa dēļ nespēj sevi aprūpēt, kā arī bāreņiem un bez vecāku gādības palikušiem bērniem mājokli, pilnu aprūpi un sociālo rehabilitāciju. Vienlaikus minētā panta 20.punkts nosaka, ka sociālās aprūpes pakalpojums ir pasākumu kopums, kas vērsts uz to personu pamatvajadzību apmierināšanu, kurām ir objektīvas grūtības aprūpēt sevi vecuma vai funkcionālo traucējumu dēļ, un ietver sevī pakalpojumus personas dzīvesvietā un ilgstošas sociālās aprūpes institūcijās. Līdz ar to minētās institūcijas sniedz ne tikai ilgstošās sociālās aprūpes un sociālās rehabilitācijas pakalpojumus, bet arī atsevišķus pakalpojumus, piemēram, bērna sociālā atbalsta psihofizioloģiskās attīstības konsultatīvās programmas speciālistu novērtējumu.Šobrīd VSAC sniedz maksas pakalpojumus, piemērojot Ministru kabineta 2018.gada 10.aprīļa noteikumus Nr.209 „Ilgstošas sociālās aprūpes un sociālās rehabilitācijas iestāžu maksas pakalpojumu cenrādis” (turpmāk – Noteikumi Nr.209). Saistībā ar to, ka minētajos noteikumos noteiktie maksas pakalpojumu izcenojumi neatbilst faktiskajām izmaksām, ir jānosaka jauni maksas pakalpojumu izcenojumi, kā arī jāpārskata noteikumos Nr.209 noteiktais maksas pakalpojumu klāsts, izslēdzot maksas pakalpojumus, kuri netiek pieprasīti vai sniegti, un papildinot ar jauniem maksas pakalpojumu veidiem.Noteikumos Nr.209 noteiktie maksas pakalpojumu izcenojumi tika aprēķināti, balstoties uz 2018.gada darba algas, elektroenerģijas, degvielas, kurināmā un pārtikas preču, u.c. izmaksām, kas, salīdzinot ar 2019.gada izmaksām, bija zemākas. Šajā periodā pieaugušas ne vien preču un pakalpojumu cenas, bet būtiski ir palielināts arī valsts sociālās aprūpes centru darbinieku atalgojums. Dažādās iestādēs pakalpojumu izmaksas var atšķirties, jo tās ietekmē komunālo pakalpojumu cenas, sniegto pakalpojumu biežums un citi faktori Noteikumi Nr.209 dod iespēju katrai iestādei sniegt pakalpojumus, pamatojot tā izmaksas. Tā kā izmaiņas skar visus Noteikumu Nr.209 pielikumos noteiktos maksas pakalpojumu veidus, grozījumi netiek veikti, bet ir sagatavots jauns noteikumu projekts.Noteikumu projekta mērķis ir noteikt tādus iestāžu maksas pakalpojumus, kuru izmaksas atbilst reālajām cenām un pēc kuriem ir pieprasījums, kā, piemēram, rehabilitācijas pakalpojumi, kurus plānots sniegt kā atbalstu krīžu audžuģimenēs ievietotajiem bērniem. Tāpat noteikumu projekta mērķis ir aktualizēt maksas pakalpojumu izcenojumus atbilstoši Ministru kabineta 2011.gada 3.maija noteikumos Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” noteiktajam. Ņemot vērā izmaiņas, noteikumu pielikumā, salīdzinoši ar MK noteikumu Nr.209 pielikumiem, ir veiktas šādas izmaiņas:1. Noteikumu projekta pielikuma apakšsadaļas “Ilgstošas sociālās aprūpes un sociālās rehabilitācijas iestāžu sniegto maksas pamatpakalpojumu cenrādis”, pieprasījuma trūkuma dēļ nav iekļauti 8 ar bērnu izmitināšanu sociālās aprūpes iestādē saistīti maksas pakalpojumu veidi:
2. Ar sociālo aprūpi un sociālo rehabilitāciju bērniem ar smagiem funkciju traucējumiem, ja pakalpojumu nodrošina brīvdienās un svētku dienās bez izmitināšanas VSAC "Rīga";
3. Ar sociālo aprūpi un sociālo rehabilitāciju bērniem ar smagiem funkciju traucējumiem, ja pakalpojumu nodrošina tikai darbdienu, brīvdienu un svētku dienu naktīs un ja pakalpojums netiek sniegts tās pašas diennakts laikā VSAC "Rīga";
4. Ar sociālo aprūpi dienas laikā VSAC "Rīga;
5. Zīdaiņa sociālā aprūpe un sociālā rehabilitācija kopā ar nepilngadīgu māti VSAC "Rīga";
6. Zīdaiņa sociālā aprūpe un sociālā rehabilitācija kopā ar pilngadīgu māti VSAC “Rīga”;
7. Sociālās aprūpes iestādes pakalpojums bērnam un ģimenei pirmsadopcijas periodā VSAC "Rīga";
8. Nepilngadīgas grūtnieces izmitināšana sociālās aprūpes iestādē VSAC "Rīga";
9. Paliatīvā aprūpe VSAC "Rīga".
10. Pēc saimniecisko pakalpojumu pārskatīšanas VSAC „Rīga” sniedzamo maksas pakalpojumu klāsts papildināts ar šādiem pakalpojumiem:
11. Siltumenerģija telpu apkurei mājsaimniecībām (bez skaitītāja) apkures sezonā VSAC “Rīga” filiālēs “Ezerkrasti” un „Jugla”;
12. Siltumenerģija telpu apkurei juridiskai personai (bez skaitītāja) apkures sezonā VSAC “Rīga” filiālēs “Ezerkrasti” un „Jugla”;
13. Siltumenerģija telpu apkurei mājsaimniecībām (ar skaitītāju) apkures sezonā VSAC “Rīga” filiālēs “Ezerkrasti” un „Jugla”;
14. Siltumenerģija telpu apkurei juridiskai personai (ar skaitītāju) apkures sezonā VSAC “Rīga” filiālēs “Ezerkrasti” un „Jugla”;
15. Siltumenerģija ūdens uzsildīšanai mājsaimniecībām personai VSAC “Rīga” filiālēs “Ezerkrasti” un „Jugla”;
16. Siltumenerģija ūdens uzsildīšanai juridiskai personai VSAC “Rīga” filiālēs “Ezerkrasti” un „Jugla”.
17. Saistībā ar izmaiņām prasībās sociālo pakalpojumu sniedzējiem precizēts divu ar bērnu izmitināšanu saistītu maksas pakalpojumu veidu nosaukums:
18. Ar sociālo aprūpi un sociālo rehabilitāciju bērniem ar smagiem funkciju traucējumiem (ilgstošs vai atelpas brīža pakalpojums), ja pakalpojumu nodrošina brīvdienās un svētku dienās bez izmitināšanas VSAC "Rīga";
19. Ar sociālo aprūpi un sociālo rehabilitāciju bērniem ar smagiem funkciju traucējumiem (ilgstošs vai atelpas brīža pakalpojums), ja pakalpojumu nodrošina tikai darbdienu, brīvdienu un svētku dienu naktīs un ja pakalpojums netiek sniegts tās pašas diennakts laikā VSAC "Rīga".

Atbilstoši Pievienotās vērtības nodokļa likuma 52.panta pirmās daļas 9.punktam, kas nosaka, ka ar nodokli neapliek sociālās aprūpes, profesionālās un sociālās rehabilitācijas, sociālās palīdzības un sociālā darba pakalpojumus, ko iedzīvotājiem sniedz personas, kuras reģistrētas sociālo pakalpojumu sniedzēju reģistrā, kā arī ēdināšanas pakalpojumus, kurus sociālo pakalpojumu sniedzējs sniedz saskaņā ar savām programmām, minētiem pakalpojumiem netiek piemērots PVN. Savukārt pakalpojumam “Klienta viesa izmitināšana” atbilstoši Pievienotās vērtības nodokļa likuma 42.panta desmitajai daļai piemēro samazināto PVN likmi. Tāpat atbilstoši minētā panta divpadsmitajai daļai samazinātā PVN likme tiek piemērota šādiem pakalpojumu veidiem:1. Siltumenerģija telpu apkurei mājsaimniecībām (bez skaitītāja) apkures sezonā VSAC “Zemgale” filiālē “Ķīši”;
2. Siltumenerģija telpu apkurei mājsaimniecībām (bez skaitītāja) apkures sezonā VSAC “Rīga” filiālēs “Ezerkrasti” un „Jugla”;
3. Siltumenerģija telpu apkurei mājsaimniecībām (ar skaitītāju) apkures sezonā VSAC “Rīga” filiālēs “Ezerkrasti” un „Jugla”
4. Siltumenerģija ūdens uzsildīšanai mājsaimniecībām personai VSAC “Rīga” filiālēs.

Anotācijas pielikumos sniegts detalizēts pakalpojumu izmaksu aprēķins. Noteikumu projektā noteikts, ka noteikumi stāsies spēkā ar 2019.gada 1.oktobri. Līdz ar noteikumu projekta stāšanos spēkā noteikumi Nr.209 zaudēs spēku.Noteikumu projekts pilnībā atrisinās anotācijas I sadaļas 2.punktā minētās problēmas. |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija un tās padotībā esošās 5 iestādes-VSAC “Kurzeme”, VSAC “Latgale”, VSAC “Rīga”, VSAC “Vidzeme” un VSAC “Zemgale”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā definētie maksas pakalpojumi galvenokārt paredzēti VSAC klientiem, kuri pakalpojumu apmaksā no pašu līdzekļiem vai par kuru pakalpojumiem pilnībā vai daļēji maksā pašvaldība vai klientu viesi, kā arī iestāžu darbiniekiem paredzētie pakalpojumi. Saskaņā ar iestāžu sniegto informāciju noteikumu projektā paredzētos pakalpojumus izmantos vismaz 17 klienti un 600 iestāžu darbinieki dienā. Iestāžu sniegto komunālo pakalpojumu saņēmēji ir fiziskas personas, kuru mājokļi ir pieslēgti iestāžu ūdensapgādes un kanalizācijas sistēmu infrastruktūrai. Saskaņā ar iestāžu sniegto informāciju noteikumu projektā iekļautos komunālos pakalpojumus izmantos vidēji 143 mājsaimniecības. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads\* | Turpmākie trīs gadi (*euro*) |
| 2020.gads\* | 2021.gads\* | 2022.gads\* |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 43 894 944 | 0 | 0 | 0 | 0 | 0 | 0 |
| * 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
		1. *ieņēmumi saskaņā ar maksas pakalpojumu cenrādi;*
		2. *pārējie pašu ieņēmumi*
 | 6 743 121*738 427**6 004 694* | 0*-393 542**+393 542* | 0*738 427**6 004 694* | 0-*393 542**+393 542* | 0*738 427**6 004 694* | 0*-393 542**+393 542* | 0*-393 542**+393 542* |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 43 894 944 | 0 | 0 | 0 | 0 | 0 | 0 |
| 2.1. valsts pamatbudžets | 43 894 944 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | -298-298 | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar likumu “Par valsts budžetu 2019.gadam” Labklājības ministrijas pamatbudžeta programmas 05.00.00 “Valsts sociālie pakalpojumi” apakšprogrammai 05.03.00 “Aprūpe valsts sociālās aprūpes institūcijās” ieņēmumu no maksas pakalpojumiem un citu pašu ieņēmumi sākotnēji ir plānoti **6 743 121 *euro* apmērā,** t.sk.: * ieņēmumi saskaņā ar maksas pakalpojumu cenrādi **738 427 *euro*;**
* pārējie pašu ieņēmumi **6 004 694 *euro*.**

2019.gadā stājoties spēkā precizētajam cenrādi, plānots, ka faktiskie ieņēmumi, kas tiek iekasēti saskaņā ar cenrādi samazināsies par 393 542 *euro* apmērā (detalizētu ieņēmumu aprēķinu skatīt 1., 2.1., 2.2. pielikumā (maksas pakalpojuma izcenojuma aprēķins)). Līdz ar to 2019. un turpmākajos gados plānots, ka ieņēmumi no iestāžu sniegtajiem maksas pakalpojumiem būs 344 885 *euro* apmērā. Neskatoties uz to, ka noteikumu projekta apstiprināšanas gadījumā pakalpojumiem cena pieaugs tomēr, ņemot vērā ka plānots mazāks pakalpojumu saņēmēju skaits, kopumā ieņēmumi no maksas pakalpojumiem samazināsies Tomēr, ņemot vērā, ka palielinās ieņēmumu no pensijām (klientiem, kuriem tiek nodrošināts valsts apmaksāts pakalpojums) vidējie apmēri, attiecīgi palielinās citi pašu ieņēmumi, nav plānots samazināt kopējo apakšprogrammai 05.03.00 “Aprūpe valsts sociālās aprūpes institūcijās” ieņēmumu no maksas pakalpojumiem un citiem pašu ieņēmumiem plānu. Līdz ar to, stājoties spēkā cenrādim, ieņēmumi no maksas pakalpojumiem un citiem pašu ieņēmumiem 2019.gadam un turpmākajiem gadiem plānoti 6 743 121 *euro* apmērā, t.sk.: * ieņēmumi saskaņā ar maksas pakalpojumu cenrādi 344 885 *euro*, t.sk.: atlīdzībai 198 855 *euro*, precēm un pakalpojumiem 135 544 *euro*, pamatkapitāla veidošanai 10 486 *euro*;
* pārējie pašu ieņēmumi 6 398 236 *euro*.

Detalizētus ieņēmumu aprēķinus skatīt 1., 2.1., un 2.2. pielikumā (maksas pakalpojumu izcenojuma aprēķins).  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Iekļauj informāciju atbilstoši instrukcijas 44.1punktam |
| 8. Cita informācija | Ņemot vērā, ka palielinās citi pašu ieņēmumi apakšprogrammai 05.03.00 “Aprūpe valsts sociālās aprūpes institūcijās” ieņēmumu no maksas pakalpojumiem un citiem pašu ieņēmumiem plāns paliek nemainīgs. |

 *\*Atbilstoši LM apstiprinātajam maksimāli pieļaujamam valsts pamatbudžeta izdevumu apjomam.*

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
|   **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta saskaņā ar Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu.  |
| 2. | Sabiedrības līdzdalība projekta izstrādē | Paziņojums par noteikumu projekta izstrādi 2019.gada 1.jūlijā tika ievietots Labklājības ministrijas tīmekļvietnē www.lm.gov.lv sadaļā “Sabiedrības līdzdalība”, aicinot sabiedrību rakstveidā izteikt savu viedokli par projektu līdz 2019.gada 15.jūlijam. Sabiedriskajā apspriešanā par projektu iebildumi vai priekšlikumi par projektu 15.jūlijam netika saņemti. |
| 3. | Sabiedrības līdzdalības rezultāti | Noteikumu projekta saskaņošanas gaitā pēc tā izsludināšanas Valsts sekretāru sanāksmē tiks izvērtēti saņemtie iebildumi un priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAC “Kurzeme”, VSAC “Latgale”, VSAC “Rīga”, VSAC “Vidzeme” un VSAC “Zemgale”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas funkcijas un uzdevumi netiek radīti.  |
| 3. | Cita informācija | Nav. |

Labklājības ministre R.Petraviča

07.08.2019. 14:52

2169

E.Dorožkina

tālr. 67021668, fax. 67276445

Egita.Dorozkina@lm.gov.lv

G.Tuča

tālr. 67021624, fax. 67276445

Guna.Tuca@lm.gov.lv